# *A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*67. számú előterjesztés*

Bátaszék Város Önkormányzat Képviselő-testületének 2024. március 26-án

16.00 órakor megtartandó ülésére

Bátaszékért Marketing Nonprofit Kft. Alapító Okiratának módosítása

|  |
| --- |
| **Előterjesztő:** Dr. Bozsolik Róbert polgármester  **Készítette** : Ócsai Krisztina ügyvezető  Takaróné dr. Mihó Beatrix kirendeltségvezető    **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  FB: 2025.03.24.  KOIS Bizottság: 2025.03.24.  PG Bizottság:2025.03.25. |

**Tisztelt Képviselő-testület!**

A Bátaszékért Marketing Nonprofit Kft. (továbbiakban: NKft.) ügyvezetője, azzal a kéréssel fordul Bátaszék Város Önkormányzata Képviselő-testületéhez, hogy módosítsa a NKft. Alapító Okiratát. Módosító javaslata **a fő tevékenységi kör megváltoztatására** irányul. Az alapító okiratában fő tevékenységként a TEÁOR 7330’25 PR tevékenység van megnevezve, amelyet szeretnének megváltoztatni **a TEÁOR 9031 - Művészeti létesítmények és helyszínek működtetésére**. Az ügyvezető levelében leírta, hogy ezen módostás kezdeményezésének oka, hogy NKft. elsősorban nem PR tevékenységgel foglalkozik. A TEÁOR kód pontos megadása elengedhetetlen ahhoz, hogy a nonprofit társaság jogszerűen működjön, és megfeleljen a vonatkozó törvényeknek. A megfelelő TEÁOR kód kiválasztása azért is fontos, mert befolyásolhatja a nonprofit szervezet adózási helyzetét és támogatásokhoz való hozzáférését. Ha a tevékenységi kör jól meghatározott, akkor az adóhatóság és egyéb hatóságok is könnyebben kezelhetik a szervezetet. A tevékenységükhöz kapcsolódó kódok segíthetnek az adókedvezmények vagy pályázati lehetőségek kihasználásában is (pl. 2025. február közepétől elérhető Petőfi Program pályázathoz is).

Az újonnan megjelölt TEÁOR szám (9031 - Művészeti létesítmények és helyszínek működtetése) a szakágazatba tartozik:

- művészeti létesítmények, pl. koncert- és színháztermek, kulturális központok működtetése

- olyan művészeti létesítmények működtetése, amelyek a vizuális művészeti alkotást támogatják

- zenei helyszínek, zenei klubok és hasonló, élő előadásokat szolgáló létesítmények működtetése

Ebbe a szakágazatba tartozik - magyar kiegészítés

- **művelődési ház, művelődési központ, kulturális központ működtetése**

*A gazdasági tevékenységek egységes ágazati osztályozási rendszere (TEÁOR) 2025. január 1-jén módosult. A 2008 óta hatályos TEÁOR’08 statisztikai nómenklatúrát a TEÁOR’25 váltja fel.*

*A változás jogalapja:*

*- a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról szóló Európai Parlament és a Tanács 1893/2006/EK Rendelete határozza meg, amelyet*

*- a Bizottság (EU) a gazdasági tevékenységek statisztikai osztályozása NACE Rev. 2. rendszerének létrehozásáról szóló 1893/2006/EK európai parlamenti és tanácsi rendelet módosításáról szóló 2023/137 felhatalmazáson alapuló rendelete (ún. NACE-rendelet) módosított, amelynek következtében 2025. január 1-től a NACE Rev. 2.1. osztályozási rendszer hatályos.*

Ennek megfelelően az ügyvezető felülvizsgálta az alapító okiratban szereplő egyéb tevékenységi köröket az új nómenklatúra szerint, melynek módosítása szükséges az alapító okiratban.

Kérem a Tisztelt Képviselő-testületet az előterjesztés megtárgyalására és az alábbi határozati javaslat elfogadására.

**H a t á r o z a t i j a v a s l a t :**

**Bátaszékért Marketing Nonprofit Kft. Alapító Okiratának módosítására**

Bátaszék Város Önkormányzatának Képviselő-testülete, mint a Bátaszékért Nonprofit Marketing Kft. egyedüli, kizárólagos tulajdonosa:

1. - a Polgári Törvénykönyvről szóló 2013. évi V. törvény 3:102. § (1) bekezdésében foglaltakra figyelemmel - a Bátaszékért Marketing Nonprofit Kft. főtevékenységét ***TEÁOR 9031’25 Művészeti létesítmények és helyszínek működtetésére*** változtatja;
2. az Alapító Okirat 3.2. pontjában szereplő egyéb tevékenységi köröket - a gazdasági tevékenységek statisztikai osztályozása NACE Rev. 2. rendszerének létrehozásáról szóló 1893/2006/EK európai parlamenti és tanácsi rendelet módosításáról szóló 2023/137 felhatalmazáson alapuló rendelete (ún. NACE-rendelet) módosított - 2025. január 1. napjától NACE Rev. 2.1. osztályozási rendszer szerint hatályos TEÁOR kódokra változtatja;
3. felhatalmazza a polgármestert a Bátaszékért Marketing Nonprofit Kft. Alapító Okirat - „A társaság tevékenységi körei” elnevezésű 3. pontja - jelen önkormányzati határozat a) – b) pontjában foglaltak szerinti módosításának aláírására és a módosított Alapító Okirat nyilvántartó bírósághoz történő benyújtására.

*Határidő:* azonnal

*Felelős:* dr. Firle-Paksi Anna aljegyző

*(a határozat megküldéséért)*

Dr. Bozsolik Róbert polgármester

*(az Alapító Okirat aláírásáért)*

*Határozatról értesül:* Ócsai Krisztina BMNKft. ügyvezető

Bátaszéki KÖH pénzügyi iroda

irattár